
               SE APROBA,

Dr. Ing. GHEORGHE CIUHANDU
Referat
Privind avizarea Planului Urbanistic Zonal „Constructii industriale nepoluante, depozitare, servicii, comert si birouri aferente” Extravilan Calea Torontalului DN 6 km 564+500 stg.,  Timişoara,
Catre Comisiile Consiliului Local al Municipiului Timisoara;
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. UR2011-009310/10.05.2011 privind aprobarea Planului Urbanistic Zonal „Constructii industriale nepoluante, depozitare, servicii, comert si birouri aferente”,  Extravilan Calea Torontalului DN 6 km 564+500 stg.,  Timişoara. 

Având în vedere prevederile Certificatului de Urbanism nr. 1816/06.05.2010 prelungit pana la data de 05.05.2012, precum şi modificările survenite la Legea nr. 350/2001, în această perioadă;


Ţinând cont de Avizul de Oportunitate nr. 03/09.03.2009 şi de Raportul de Avizare Favorabil nr. 24/16.12.2010  al Comisiei Tehnice de Amenajare a Teritoriului şi de Urbanism;

Documentaţia Plan Urbanistic Zonal „Constructii industriale nepoluante, depozitare, servicii, comert si birouri aferente” Extravilan Calea Torontalului DN 6 km 564+500 stg.,  Timişoara, este elaborata de S.C. ATELIER CAAD S.R.L., proiect 102/2007, la cererea beneficiarului BUGA VIOREL;

Pentru aceasta documentatie de urbanism a fost atasat si Avizul CJT nr. 19/15.02.2011 cu conditii, in sensul ca autorizatia de construire se va obtine dupa realizarea prealabila a lucrarilor de infrastructura tehnico edilitara si a cailor de circulatie.;

Prin Planul Urbanistic Zonal  „Constructii industriale nepoluante, depozitare, servicii, comert si birouri aferente” Extravilan Calea Torontalului DN 6 km 564+500 stg.,  Timişoara,  nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului, conform adresei Agentiei Regionale pentru Protectia Mediului  nr.  1204/07.03.2011, si ca atare planul se adopta fara aviz de mediu. 
Terenul studiat în cadrul documentaţiei este situat în extravilanul municipiului Timişoara, în partea de nord-vest a orasului, avand destinatie agricola, in conformitate cu PUG Timişoara aprobat prin HCL nr. 157/2002, prelungit prin HCL nr. 139/2007. Terenul studiat  în suprafaţă totala de 21000 mp este inscris in CF nr. 407514 (provenita din converisa de pe hartie a C.F. nr. 146321), cad: A 743/3/3,  reprezinta teren agricol extravilan, fiind proprietatea lui BUGA VIOREL si BUGA LAURA, cu interdictie de instarinare si grevare in favoarea Alpha Bank Romania S.A. Suc. Timisoara, motiv pentru care a fost atasat si acordul bancii, cu nr. 4829/30.05.2011. 
Documentatia PUZ: Constructii industriale nepoluante, depozitare, servicii, comert si birouri aferente” Extravilan Calea Torontalului DN 6 km 564+500 stg,Timişoara, a fost afisata pe site-ul PMT in luna noiembrie 2010, urmand procedurile conform Regulamentului local de implicare a publicului in elaborarea sau revizuirea planurilor de urbanism si amenajarea teritoriului, aprobat cu HCL nr. 140/ 19.04.2011, si anume etapa aprobarii PUZ si RLU aferent, conform Dispozitiei Primarului nr. 92/15.01.2007.
Prin documentaţie se propune realizarea in partea de nord a municipiului Timisoara, in adiacenta drumului national, a unor imobile cu destinatia de constructii comert, depozitare si servicii. Delimitarea zonei studiate este realizata la nord de Calea Torontalului, la est de limita Parcului Industrial, la sud de drumul de exploatare DE 743/3/1 si la vest de calea ferata. Zona de studiu are un caracter preponderent industrial nepoluant cu zone de servicii, birouri si locuinte de serviciu.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007, sub rezerva dotarii in mod obligatoriu cu lift, conform „Normativului privind proiectarea cladirilor de locuinte”, aprobat de MLPAT cu Ordinul nr. 71/N din 27 martie 1997.
Accesul la parcela se va realiza din drumul de exploatare DE 743/1 largit la 7 m, conform Avizului Comisiei de Circulaţie nr. DT2010-002050/11.11.2010 .
Indicii de construibilitate propuşi prin documentaţie sunt:
ZONA 1 – Constructii industriale, depozitare, servicii, comert si birouri:
POT max. = 50 % ;  CUT max. = 2
Regim de înălţime max. = (S)+P+4E – birouri, comert, servicii;  Hmax cornisa = 15 m
Regim de înălţime max. = (S)+P+1E – hale si depozite;  Hmax cornisa = 10 m
ZONA 2 – Constructii industriale, depozitare, servicii, comert si birouri:

POT max. = 50 %;   CUT max. = 1
Regim de înălţime max. = P+4E – birouri, comert, servicii;  Hmax cornisa = 15 m

Regim de înălţime max. = (S)+P+1E – hale si depozite;  Hmax cornisa = 10 m
Se propun spaţii verzi de min 26,11 % conform Adresei Agenţiei Regionale pentru Protecţia Mediului nr.  1204/07.03.2011. 
Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniu public. 
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planul Urbanistic Zonal „Constructii industriale nepoluante, depozitare, servicii, comert si birouri aferente” Extravilan Calea Torontalului DN 6 km 564+500 stg.,  Timişoara , se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.

